Mantua

An Syudad han Mantova (kaluwás ha Initalyano: ; ha Iningles, Linumbardo, ngan Kinatsila: Mantua) usá nga syudad ngan comune ha Lombardiya ha Italya, ngan amo an pamunuan o kapital han lalawigan han Mantua.

Han 2016, an Mantua nagin Italyano nga Pamunuan hin Kultura. Han 2017, an Mantua amo an Europeo nga Pamunuan hin Panluto, upod ha Sinirangan nga Distrito han Lombardiya (upod han mga syudad han Bergamo, Brescia, ngan Cremona).

Han 2007, gindeklara han UNESCO an centro storico (daan nga sawang) han Mantua ngan Sabbioneta nga usá nga World Heritage Site. An gahum ngan impluwensya ha kaagi han Mantua ha ilarom han Gonzaga nga panimalay naghimo hiní nga usá han mga prinsipal nga mga hub hin arte, kultura, ngan labi na ha musika ha Amihanan ha Italya ngan ha nasod ha kabug-osan. An Mantua gintigamnan tungod han importante nga papel hiní ha kaagi han opera; kilalado gihapon an syudad tungod han mga bahandi hiní ha arkitektura ngan mga artifact, mga elegante nga palasyo, ngan cityscape nga medieval ngan kanan Renasimyento. Amo iní an lugar nga diin an kompositor nga hi Monteverdi nag-premier o syahan nagpasundayag han iya opera nga L'Orfeo ngan dinhi hi Romeo ginpakadto han kan Shakespeare drama nga Romeo and Juliet. Amo iní an giharanii nga bungto han lugar nga natawhan han Romano nga maniniday nga hi Virgilio, nga ginhinumdoman hin istatwa ha parke daplin hin danaw nga "Piazza Virgiliana".

Mantova
Mga syudad ha Italya